kerala blasters win last home ground match isl | കടംവീട്ടലും കലിപ്പടക്കലും ഇനി അടുത്ത പ്രാവശ്യം: സീസണിലെ കേരള ബ്ലാസ്റ്റേഴ്സിന്റെ പോരാട്ടങ്ങളെല്ലാം അവസാനിച്ചു; അവസാന ഹോം മത്സരത്തിൽ നിലവിലെ ചാമ്പ്യന്മാരായ ബെംഗളൂരു എഫ്‌സിയെ ആദ്യമായി തോൽപ്പിച്ച് മഞ്ഞപട; തകർപ്പൻ ജയത്തോടെ തലയുയർത്തി കേരള ബ്ലാസ്റ്റേഴ്‌സിന് മടക്കം - MarunadanMalayalee.com\nFebruary 16, 202006:09 AM IST Permalink\nകൊച്ചി: മത്സരം പൂർത്തിയാകുമ്പോൾ ഒന്നിനെതിരെ രണ്ട് ഗോളുകൾക്ക് ചാമ്പ്യന്മാരായ ബെംഗളൂരു എഫ്‌സിയെ തകർത്ത് കേരള ബ്ലാസ്റ്റേഴ്‌സ്. ഒന്നിനെതിരെ രണ്ട് ഗോളുകൾക്കായിരുന്നു ബെംഗളൂരു എഫ്സിക്കെതിരെ കേരള ബ്ലാസ്റ്റേഴ്സിന്റെ വിജയം. രണ്ട് ഗോളുകളുമായി ഒരിക്കൽ കൂടി ബെർത്തലോമ്യോ ഓഗ്ബച്ചെ ബ്ലാസ്റ്റേഴ്‌സിന്റെ വിജയ നായകനുമായി. ആദ്യ പകുതിയിൽ ആതിഥേയർക്ക് മേൽ ആധിപത്യമായിരുന്നു. മത്സരത്തിൽ ആദ്യം ഗോൾ കണ്ടെത്തിയതും ബാംഗ്ലൂർ തന്നെ. അഞ്ചാം മിനിറ്റിൽ ബ്ലാസ്റ്റേഴ്‌സിന്റെ ബോക്‌സിനുള്ളിലേക്ക് ഉദാന്ത സിങ് നടത്തിയ മുന്നേറ്റം തലനാരിഴയ്ക്കാണ് മാറി പോകുന്നത്. സെർജിയോ സിഡോഞ്ചയുടെ തിരിച്ചടി ബാംഗ്ലൂർ മികച്ച രീതിയിൽ പ്രതിരോധിക്കുകയും ചെയ്തു. എന്നാൽ 16-ാം മിനിറ്റിൽ ബെംഗളൂരും അക്കൗണ്ട് തുറന്നു. സുരേഷിന്റെ പാസിൽ ജമൈക്കൻ താരം ഡ്വെയ്ൻ ബ്രൗണാണ് ബെംഗളൂരുവിനെ മുന്നിലെത്തിച്ചത്.\nലീഗിന്റെ ഫലത്തിൽ പ്രസക്തമല്ലെങ്കിലും ബെംഗളൂരു എഫ്‌സിക്ക് എതിരെ കേരള ബ്ലാസ്റ്റേഴ്‌സിന് ഐസ്എൽ ഫുട്‌ബോളിൽ ആദ്യ വിജയം വളരെ വലിയൊരു അഭിമാനം തന്നെയാണ്. രണ്ടാം പകുതിയിൽ ബ്ലാസ്റ്റേഴ്സിന്റെ ആക്രമണങ്ങൾക്ക് മൂർച്ച കൂടി. 58 ആം മിനിറ്റിൽ നർസാരിയും സഹലും ചേർന്ന് ബെംഗളൂരു പ്രതിരോധത്തെ പരീക്ഷിച്ചു. 68 ആം മിനിറ്റിൽ നർസാരി തൊടുത്ത ഉഗ്രൻ ഷോട്ട് ബെംഗളൂരു ക്യാംപിൽ ആശങ്ക വിതച്ചു. എന്നാൽ പോസ്റ്റിന്റെ മൂലയിലേക്ക് പാഞ്ഞ പന്തിനെ ഒറ്റക്കയ്യാൽ ഗുർപ്രീത് തട്ടിയകറ്റി.\n70 ആം മിനിറ്റിൽ റഫറി വിധിച്ച പെനാൽറ്റിയാണ് മത്സരത്തിൽ ബ്ലാസ്റ്റേഴ്സിനെ മുന്നിലെത്തിച്ചത്. ബോക്സിനകത്ത് വെച്ച് മെസ്സി ബൗളിയെ സെറാൻ വീഴ്‌ത്തുകയായിരുന്നു. 72 ആം മിനിറ്റിൽ പെനാൽറ്റി കിക്കെടുത്ത ഓഗ്ബച്ചെ പന്തിനെ കൃത്യം വലയിലെത്തിച്ചു. അവസാന മിനിറ്റുകളിൽ സമനില ഗോളിനായി ബെംഗളൂരു കിണഞ്ഞു ശ്രമിച്ചെങ്കിലും ബ്ലാസ്റ്റേഴ്‌സ് പ്രതിരോധം അടിയുറച്ചു നിന്നു. ഇതോടെ ബെംഗളൂരുവിന്റെ സമനില മോഹം പൊലിഞ്ഞു. എന്തായാലും പ്ലേഓഫിൽ ബെംഗളൂരു എഫ്‌സി സ്ഥാനം ഉറപ്പിച്ചിട്ടുണ്ട്. തോറ്റെങ്കിലും പോയിന്റ് പട്ടികയിൽ മൂന്നാമതാണ് ഇവർ.\n(2-1). എതിരാളികളെ പന്തടക്കത്തിലും ക്രോസ്സുകളുടെ എണ്ണത്തിലും ഗോൾ ഷോട്ടുകളിലും പിന്നിലാക്കിയ വിജയം ആരാധകർക്കുള്ള സമ്മാനം മാത്രം. ദിഷോം ബ്രൗൺ (16'), ക്യാപ്റ്റൻ ഓഗ്‌ബെച്ചെ (45', 72') എന്നിവർ ബ്ലാസ്റ്റേഴ്‌സിനായി സ്‌കോർ ചെയ്തു. ബ്ലാസ്റ്റേഴ്‌സ് ക്യാപ്റ്റൻ ഇതോടെ 13 ഗോളുമായി ഗോൾഡൻ ബൂട്ട് പോരാട്ടത്തിൽ ഗോവയുടെ കൊറോമിനാസിനും എടികെയുടെ റോയ് കൃഷ്ണയ്ക്കും ഒപ്പമെത്തി. ബ്ലാസ്റ്റേഴ്‌സിന്റെ ചരിത്രത്തിലെ ഏറ്റവും മികച്ച ഗോൾ സ്‌കോററുമായി ഇതോടെ ഓഗ്‌ബെച്ചെ.\nമലയാളി താരം സി.കെ.വിനീതിന്റെ 11 ഗോൾ എന്ന നേട്ടമാണു നൈജീരിയൻ താരം ഒറ്റ സീസണിൽ മറികടന്നത്. ഓഗ്‌ബെച്ചെയുടെ ആദ്യഗോൾ സെറ്റ് പീസിന്റെ മികച്ച ഉദാഹരണമായിരുന്നു. ജിയാനി സൂയ്വെർലൂൺ തട്ടിക്കൊടുത്ത പന്ത് ഗ്രൗണ്ടറിലൂടെ വലയ്ക്കകത്താക്കുകയായിരുന്നു ക്യാപ്റ്റൻ. മെസ്സി ബൗളിയെ വീഴ്‌ത്തിയതിനു കിട്ടിയ പെനൽറ്റിയിലൂടെയാണു 2-ാം ഗോൾ. സീസണിൽ കൊച്ചിയിലെ ഹോം മാച്ചുകൾ ഇതോടെ തീർന്നു. ബ്ലാസ്റ്റേഴ്‌സിന്റെ അടുത്ത മത്സരം ഭുവനേശ്വറിൽ ഒഡീഷയ്‌ക്കെതിരെയാണ്. ഈ സീസണിലെ പ്ലേ ഓഫ് സ്വപ്നങ്ങളെല്ലാം അവസാനിച്ച കേരള ബ്ലാസ്റ്റേഴ്‌സിന് ഇനി സമ്മർദ്ദമില്ലാതെ കളിക്കാൻ സാധിക്കും.\nഇനിയുള്ള മത്സരങ്ങൾ ആരാധകരെ സന്തോഷിപ്പിക്കുന്ന നിലയിൽ കളിക്കാനാണ് ടീമിന്റെ തീരുമാനം. സീസണിൽ തുടക്കത്തിൽ നടന്ന ആദ്യപാദ മത്സരത്തിൽ ആവേശോജ്ജ്വലമായ മത്സരത്തിനൊടുവിൽ ബ്ലാസ്റ്റേഴ്‌സിനെ എതിരില്ലാത്ത ഒരു ഗോളിന് ബെംഗളൂരു തോൽപ്പിച്ചിരുന്നു. ഇതിന് മറുപടി നൽകാനുള്ള അവസരം കൂടിയാണ് ഇന്ന് ബ്ലാസ്റ്റേഴ്‌സിന് കൈവന്നിരിക്കുന്നത്. ഇരു ടീമുകളും നേർക്കുനേർ എത്തിയപ്പോഴെല്ലാം ആരാധകർക്ക് കാണാനായത് ആവേശപ്പോരാട്ടം മാത്രം. കൊച്ചിയിൽ ഇത് ആവർത്തിക്കുക തന്നെ ചെയ്തു എന്ന പ്രത്യേകതയും ഉണ്ട്.\nബ്ലാസ്റ്റേഴ്‌സിന് തോൽവി വന്നത് സെൽഫ് ഗോളിൽ


തേന് കര്‍ഷകരെ സഹായിക്കാന് ഖാദി ഗ്രാമവ്യവസായ ബോര്‍ഡ്\nBy: KJ Staff Published on: 20 October, 2017 6:47 AM IST\nതേന് ശേഖരണത്തിന്റെ നേട്ടം ഇടനിലക്കാര് തട്ടിയെടുക്കാതിരിക്കാന് കര്‍ഷകര്‍ക്ക് ഖാദി ഗ്രാമ വ്യവസായ ബോര്‍ഡിന്റെ മുന്നറിയിപ്പ്. തേന് കര്‍ഷകര് ഇടനിലക്കാരെ ഒഴിവാക്കി ജില്ലകള് തോറുമുള്ള ഖാദി ഗ്രാമവ്യവസായ ഓഫീസില് തേന് എത്തിച്ചാല് കിലോഗ്രാമിന് 120 രൂപ ലഭിക്കുമെന്നും ബോര്‍ഡ് വ്യക്തമാക്കി. സംസ്ഥാനത്ത് തേന് സംഭരിക്കുന്ന ഏക സര്‍ക്കാര് സംവിധാനമാണിത്.\nപാലക്കാട്, മലപ്പുറം ജില്ലകളില്‍നിന്നും കഴിഞ്ഞ വര്‍ഷത്തെ തേന് സംഭരണത്തിന്റെ വിശദാംശങ്ങള് അന്വേഷിച്ചപ്പോഴാണ് തേന് സംഭരണത്തിലെ തട്ടിപ്പുകള് തിരിച്ചറിഞ്ഞത്. യഥാര്‍ത്ഥ കര്‍ഷകര്‍ക്ക് 70 രൂപ വരെ മാത്രം ലഭിച്ചതായാണ് ബോര്‍ഡിനു ലഭിച്ച വിവരം. ഖാദിയിലേക്ക് തേന് വില്‍ക്കാന് അസൗകര്യമുള്ള കര്‍ഷകരെ ചൂഷണം ചെയ്താണ് ഇടനിലക്കാര് പണം കൊയ്യുന്നത്. ജില്ലാ ഓഫീസുകള് വഴി തേന് സംഭരിക്കുന്ന വിവരം പോലും പല തേന് കര്‍ഷകര്‍ക്കും അറിയില്ലെന്നതും ഈ തട്ടിപ്പിനു ആക്കം കൂട്ടുന്നു.\nഖാദി ഗ്രാമ വ്യവസായ ബോര്‍ഡിനു പുറമെ സഹകരണമേഖലയില് ബീ കീപ്പിംഗ് ഫെഡറേഷന് തിരുവനന്തപുരത്ത് തേന് സംഭരിക്കുന്നുണ്ട്. ഖാദി ബോര്‍ഡ് ശേഖരിക്കുന്ന തേന് സംസ്‌കരിക്കുന്നത് ബാലുശ്ശേരി അറപ്പീടികയിലെ സംസ്‌കരണകേന്ദ്രത്തിലാണ്.എട്ടുവര്‍ഷം മുന്‍പ് വ്യവസായവകുപ്പ് സ്ഥാപിച്ച ഈ തേന് സംസ്‌കരണകേന്ദ്രത്തില് പ്രതിവര്‍ഷം നാല്‍പ്പതിനായിരം കിലോഗ്രാം തേന് സംസ്‌കരിക്കാന് സൗകര്യമുണ്ട്.\nസംഭരിക്കുന്ന തേനിന്റെ നല്ലൊരു പങ്കും കോട്ടയ്ക്കല് ആര്യവൈദ്യശാലയ്ക്കാണ് ഖാദി ബോര്‍ഡ് വില്‍ക്കുന്നത്. ബാക്കി തേന് ബോര്‍ഡിന്റെ ഔട്ട്‌ലെറ്റുകള് വഴി വില്‍പ്പന നടത്തും.\nEnglish Summary: aid for honey farmers at Khadi Gramavyvasaya board


ആര്‍ദ്രം മിഷന്: നാറാണംമൂഴി കുടുംബാരോഗ്യ കേന്ദ്രം ഉദ്ഘാടനം ചെയ്തു | I&PRD : Official Website of Information Public Relations Department of Kerala\nആര്‍ദ്രം എന്.എച്ച്.എം പദ്ധതിയില് ഉള്‍പ്പെടുത്തിയാണ് പ്രവൃത്തി പൂര്‍ത്തീകരിച്ചത്. വെയിറ്റിംഗ് ഏരിയ, ഇരിപ്പിടം, രോഗികള്‍ക്കായുള്ള ശുദ്ധജലം, പബ്ലിക്ക് അഡ്രസ് സിസ്റ്റം, ഒപി മുറിയിലെ സജീകരണങ്ങള്, മുലയൂട്ടല് മുറി എന്നിവയാണ് ഇവിടെ ഒരുക്കിയിരിക്കുന്നത്. മുന്‍പ് പ്രാഥമികാരോഗ്യകേന്ദ്രമായി പ്രവര്‍ത്തിച്ച വന്നിരുന്ന കെട്ടിടത്തില് ആകെ 13 വാര്‍ഡുകളാണ് ഉണ്ടായിരുന്നത്. ഈ കെട്ടിടത്തില് ഒപി മുറി, ലാബ്, ഫാര്‍മസി സ്റ്റോര്‍റൂം, പാലിയേറ്റീവ് മുറി, ഓഫീസ്, പൊതുജനാരോഗ്യം, ജീവനക്കാര് എന്നിങ്ങനെയാണ് പ്രവര്‍ത്തിക്കുന്നത്. പുതുതായി ക്രമീകരിച്ച ഒപി കെട്ടിടം പ്രവര്‍ത്തന സജ്ജമായതോടെ പൊതുജനങ്ങള്‍ക്ക് ആശുപത്രി സേവനം മെച്ചപ്പെട്ട രീതിയില് ലഭ്യമാകും.


കോലിയെ മറികടന്ന് ബാബര് അസം\nKarachi, First Published Oct 1, 2019, 10:51 AM IST\nശ്രീലങ്കയ്ക്കെതിരായ രണ്ടാമത്തെ ഏകദിനത്തില് 115 റണ്‍സാണ് ബാബര് അസം നേടിയത്.\nകറാച്ചി: ഇന്ത്യന് ക്യാപ്റ്റന് വിരാട് കോലിയെ മറികടന്ന് പാക്ക് താരം ബാബര് അസം. ഏകദിന ക്രിക്കറ്റില് ഏറ്റവും വേഗത്തില് 11 സെഞ്ചുറികള് പൂര്‍ത്തിയാക്കുന്ന മൂന്നാമത്തെ താരമാണ് ബാബര് അസം. ശ്രീലങ്കയ്ക്കെതിരായ രണ്ടാമത്തെ ഏകദിനത്തില് 115 റണ്‍സ് നേടിയാണ് ബാബര് അസം ഈ നേട്ടം സ്വന്തമാക്കിയത്.\n71 ഇന്നിംഗ്സില് നിന്നും ബാബര് 11 സെഞ്ചുറികള് പൂര്‍ത്തിയാക്കിയപ്പോള് ഇന്ത്യന് നായകന് 82 ഇന്നിംഗ്സുകളില് നിന്നാണ് 11 സെഞ്ചുറികള് പൂര്‍ത്തിയാക്കിയത്. നിലവില് പട്ടികയില് നാലാം സ്ഥാനത്താണ് കോലി. 64 ഇന്നിംഗ്സുകളില് നിന്നും ഈ നേട്ടം സ്വന്തമാക്കിയ ദക്ഷിണാഫ്രിക്കന് താരം ഹാഷിം അംലയാണ് പട്ടികയില് ഒന്നാമത്. 65 ഇന്നിംഗുകളില് നിന്നും 11 സെഞ്ചുറികള് നേടിയ ക്വിന്റൺ ഡി കോക്ക് ആണ് പട്ടികയിലെ രണ്ടാമത്തെ താരം.\nLast Updated Oct 1, 2019, 10:58 AM IST\n11 hundred in ODI.\novertake indian captain virat kohli\nവിരാട് കോലിയെ മറികടന്ന് പാക്ക് താരം ബാബര് അസം


അമിതവണ്ണവും കക്ഷത്തിലും കഴുത്തിന്റെ പുറകു ഭാഗത്തും നിറവ്യത്യാസവും ഉണ്ടോ?: ശ്രദ്ധിക്കുക, പിന്നാലെയെത്തും ഈ അപകടം | diabetese and body changes\nSaturday 26 June 2021 11:56 AM IST : By സ്വന്തം ലേഖകൻ\nഅമിതവണ്ണവും കക്ഷത്തിലും കഴുത്തിന്റെ പുറകു ഭാഗത്തും നിറവ്യത്യാസവും ഉണ്ടോ?: ശ്രദ്ധിക്കുക, പിന്നാലെയെത്തും ഈ അപകടം\nSaturday 26 June 2021 11:56 AM IST\nപ്രമേഹ ചികിത്സ ശരിയായ വിധമല്ല ചെയ്യുന്നതെങ്കിൽ ജീവനു തന്നെ ഭീഷണിയായേക്കാം. ഇൻസുലിൻ എടുക്കാൻ മറക്കുന്നതും മധുരത്തോടുള്ള നിയന്ത്രിക്കാനാകാത്ത ഇഷ്ടവുമെല്ലാം മറ്റു പല ഗുരുതരമായ അസുഖത്തിലേക്കും രോഗിയെ കൊണ്ടുപോയേക്കാം.\nരക്താതിമർദം മുതൽ വൃക്കകളുടെ പ്രവർത്തനത്തെ വരെ അതു ബാധിക്കുകയും വലിയ സാമ്പത്തിക ബുദ്ധിമുട്ടുകളിലെക്കും മറ്റ് സങ്കീർണതകളിലേക്കും പ്രമേഹ രോഗിയെ എത്തിക്കാൻ സാധ്യതയുണ്ട്.\nമുപ്പതു ശതമാനം മുതൽ അറുപതു ശതമാനം വരെ പ്രമേഹ രോഗികൾക്ക് രക്താതിമർദം ഉണ്ടാകാനുള്ള സാധ്യതയുണ്ട്. അതുകൊണ്ടു തന്നെ ബിപിയും നിയന്ത്രിക്കണം. ടൈപ് 1 പ്രമേഹ രോഗികളിൽ പ്രമേഹം കുറച്ചു നാൾ പഴകിയ ശേഷം വൃക്കകളുടെ പ്രവർത്തനത്തെ ബാധിക്കുകയും അതുവഴി രക്തസമ്മർദം വർധിക്കുകയും ചെയ്യുന്നു. ഉപ്പിന്റെ ഉപയോഗം പ്രതിദിനം ആറു ഗ്രാമിൽ കൂടാതെ സൂക്ഷിക്കണം. ടെൻഷൻ നിയന്ത്രിക്കുകയും പുകവലിയും മദ്യപാനവും ഉപേക്ഷിക്കുകയും േവണം.\nഅമിതവണ്ണവും കുടവയറും കക്ഷത്തിലും കഴുത്തിന്റെ പുറകു ഭാഗത്തും നിറവ്യത്യാസവും ഉണ്ടെങ്കില് ആരംഭത്തിലേ കണ്ടുപിടിച്ച് ജീവിതശൈലിയിൽ മാറ്റം വരുത്തുക.\nപ്രമേഹം ഉള്ളവരിൽ ഹൃദയ ധമനീരോഗങ്ങൾ വരാനുള്ള സാധ്യതയും കൂടുതലാണ്. ടൈപ്2പ്രമേഹത്തിൽ, ഹൈപ്പർ ഇൻസുലിനീമിയ ഹൃദയോപരിതലത്തിലുള്ള വലിയ രക്തക്കുഴലുകൾ ചുരുങ്ങുന്ന അവസ്ഥയും ഉണ്ടാക്കാം.\nരക്തത്തിലെ പഞ്ചസാര നിരക്ക് ഉയർന്നു നിൽക്കുന്നതും ഉയർന്ന ലിപ്പി‍ഡ് നിരക്കും രക്തക്കുഴലുകളിലെ ആന്തരിക ആവരണങ്ങൾ‌ക്ക് കേടുവരുത്തുന്നു. ഇതുമൂലം രക്തയോട്ടം കുറയുന്നു. ഇത് പ്രധാന അവയവങ്ങൾക്ക് തകരാറുണ്ടാക്കാം. ജീവനു തന്നെ അപകടമാകുന്ന തരത്തിലേക്ക് കാര്യങ്ങൾ മാറാം.\nപ്രമേഹം ഹൃദയത്തിലേക്കുള്ള രക്തക്കുഴലുകളെ ബാധിക്കും. ഇങ്ങനെ രക്തയോട്ടം തടസപ്പെടുന്നതിലൂടെ നെഞ്ചുവേദനയും സ്ഥിതി സങ്കീർണമാവുന്നതോടെ ഹൃദയാഘാതവും ഉണ്ടായേക്കാം. മരുന്നുകൾക്കൊപ്പം ഹൃദയധമനികള്‍ക്ക് ഗുണം ചെയ്യുന്ന വ്യായാമങ്ങളും ഭക്ഷണ ക്രമീകരണങ്ങളും ചെയ്യാൻ പ്രത്യേകം ശ്രദ്ധിക്കുക.\nഹൃദ്രോഗമുള്ള പ്രമേഹ രോഗികൾ ആറാഴ്ച കൂടുമ്പോൾ പരിശോധനകൾ നടത്തുക, മൂന്നുമാസം കൂടുമ്പോൾ എച്ച്ബിഎ1സി പരിശോധനയും ആറുമാസത്തിൽ ലിപ്പിഡ് പ്രൊഫൈലും തൈറോക്സിൻ കഴിക്കുന്നവരാണെങ്കിൽ ടിഎസ്എച്ച് പരിശോധന മൂന്നുമാസം കൂടുമ്പോഴും നടത്താൻ മറക്കരുത്.\nപ്രമേഹ രോഗികളിലെ ഏറ്റവും പ്രധാനപ്പെട്ട രോഗാവസ്ഥയാണ് ഡയബറ്റിക് നെഫ്രോപ്പതി. പ്രമേഹം മൂലം വൃക്കയിലെ ചെറു രക്തക്കുഴലുകൾക്ക് കേടുപാടുകൾ വരാം. ഇത് മൂലം അരിക്കൽ പ്രക്രിയ ശരിയായി നടക്കാതെ വൃക്കകൾ പ്രവർത്തനരഹിതമാകും.\nമൂത്രത്തിലെ ആൽബുമിന്റെ അളവിലുള്ള വ്യത്യാസം, ഉയർന്ന രക്തസമ്മർദം കാലിലും പാദത്തിലും നീര്, അടിക്കടി മൂത്രമൊഴിക്കാൻ തോന്നുക, ക്രിയാറ്റിന്റെയും ബ്ലഡ് യൂറിയയുടെയും അളവു കൂടുക, ചൊറിച്ചിൽ ഇവയെല്ലാം വൃക്കരോഗത്തിന്റെ സൂചനകളാണ്.മൂത്രത്തിലെ ആല്‍ബുമിന് പരിശോധന, ബ്ലഡ് യൂറിയ, സീറം ക്രിയാറ്റിനിൻ എന്നീ പരിശോധനകളും നടത്തണം.\nപ്രമേഹരോഗികളിൽ ഏറ്റവും കൂടുതൽ കാണപ്പെടുന്ന സങ്കീർണതയാണ് ഡയബറ്റിക് ന്യൂറോപ്പതി. മിക്ക രോഗികളിലും ലക്ഷണങ്ങൾ കാണാറില്ല. വ്രണങ്ങൾ തീവ്ര രോഗാവസ്ഥയായി മാറുമ്പോഴേ ന്യൂറോപ്പതി ഉണ്ടെന്ന് തിരിച്ചറിയുകയുള്ളൂ.\nരക്തത്തിൽ അധികമായി നിൽക്കുന്ന പഞ്ചസാര നാഡികോശങ്ങളെ നശിപ്പിക്കുന്നതു മൂലവും നാഡികളിലേക്കുള്ള ചെറുരക്തക്കുഴലുകളിലെ രക്തയോട്ടം തടസ്സപ്പെട്ടും ഡയബറ്റിക് ന്യൂറോപ്പതി വരാം.\nചെറിയ നാഡീഞരമ്പുകളിൽ ന്യൂറോപ്പതി വരുമ്പോൾ പുകച്ചിലും കുത്തലും കടച്ചിലുമെല്ലാം വരാം. ഞരമ്പിനെ കൂടുതൽ ബാധിക്കും തോറും തരിപ്പും പെരുപ്പും സൂചി കുത്തുന്നതു പോലുള്ള വേദനയും തോന്നാം.\nവലിയ നാഡീഞരമ്പുകളെ ബാധിച്ചാൽ കാലിന്റെ ഉൾഭാഗത്തു നിന്നുള്ള കടച്ചിലും വേദനയും ഉണ്ടാകും.\nഡയബറ്റിക് ന്യൂറോപ്പതിയുടെ മാരകമായ സങ്കീർണാവസ്ഥയാണ് ഡയബറ്റിക് ഫുട് അൾസറേഷൻ അഥവാ പാദവ്രണങ്ങൾ.\nപ്രമേഹം കണ്ടുപിടിച്ചു ചികിത്സിക്കുന്ന സമയത്തു തന്നെ ഡയബറ്റിക് ന്യൂറോപ്പതി വരാതിരിക്കാനുള്ള പ്രാഥമിക ചികിത്സ കൂടി തുടങ്ങണം. പലപ്പോഴും വേദനയില്ലാത്തതിനാൽ ചികിത്സിക്കാൻ വൈമുഖ്യം കാണിക്കും. ഇത് ആപത്താണ്. എല്ലാ പ്രമേഹരോഗികളും വർഷത്തിലൊരിക്കൽ പാദപരിശോധന നടത്തണം.\nപ്രമേഹ രോഗികൾ ചെരുപ്പിടാതെ വീടിനുള്ളിൽ പോലും നടക്കരുത്. കൃത്യമായി പാകമാകുന്ന ഇറുക്കമില്ലാത്ത ചെരിപ്പ് ഉപയോഗിക്കുക. കുഴിനഖം പോലുള്ള അണുബാധകൾക്ക് സ്വയം ചികിത്സ പാടില്ല. നഖം മുറിക്കുമ്പോൾ മാംസത്തോടു ചേർത്ത് വെട്ടരുത്. വിരലുകളെ ബാധിക്കുന്ന ഫംഗല് രോഗങ്ങൾ പെട്ടെന്ന് ചികിത്സിക്കുക.


V Muraleedharan's ponkala | രാജിവച്ച നടിമാർക്ക് പിന്തുണ പ്രഖ്യാപിച്ച് ആദ്യമായി രംഗത്തിറങ്ങിയ ബിജെപി നേതാവ് മുരളീധരനെതിരെ ബഹളം കൂട്ടിയത് ബിജെപി പ്രവർത്തകർ തന്നെ; പൊങ്കാലയ്ക്ക് ഉപദേശം നൽകിയത് ബിജെപിയിലെ മുരളീവിരുദ്ധർ; അവസരം മുതലാക്കി സിപിഎം നേതാക്കളും മന്ത്രിമാരും രംഗത്ത് വന്നപ്പോൾ ബിജെപിക്ക് നഷ്ടമായത് മറ്റൊരു അവസരം കൂടി; ഗ്രൂപ്പ് പോരിൽ പൊറുതി മുട്ടി പ്രസിഡന്റിനെ തെരഞ്ഞെടുക്കാനാവാത്ത ബിജെപി എല്ലാ അവസരങ്ങളും തുലയ്ക്കുന്നുവെന്ന് ആരോപിച്ച് നിരാശരാകപ്പെട്ട അണികൾ - MarunadanMalayali.com\nJune 28, 2018 | 01:08 PM IST | Permalink\nകൊച്ചി: ബിജെപിക്ക് സംസ്ഥാന അധ്യക്ഷനില്ല. കണ്ടെത്താൻ സാക്ഷാൽ അമിത് ഷാ വിചാരിച്ചിട്ട് പോലും നടക്കുന്നില്ല. ചെങ്ങന്നൂരിൽ വോട്ടു കുറഞ്ഞതോടെ പ്രതിസന്ധയിലാണ് ബിജെപി സംസ്ഥാന നേതൃത്വം. സംസ്ഥാന സർക്കാരിനെതിരെ ആഞ്ഞെടിക്കാൻ വിഷങ്ങൾ ഏറെയുണ്ടായിട്ടും ആരും ഒന്നും ചെയ്തില്ല. ഇതിനിടെയാണ് താര സംഘടനയായ 'അമ്മ'യിലെ പ്രശ്‌നങ്ങൾ ഉയരുന്നത്. നാല് നടിമാരുടെ രാജി പ്രഖ്യാപനം വന്നയുടിൻ അതിനെ പിന്തുണച്ചത് ബിജെപിയുടെ വി മുരളീധരനാണ്. രാജ്യസഭാ അംഗമായ മുരളീധരൻ ഈ വിഷയം ഏറ്റെടുത്തതോടെ മറ്റ് രാഷ്ട്രീയ പ്രസ്ഥാനങ്ങളും എത്തി. സിപിഎമ്മിനെതിരെ ഉപയോഗിക്കാൻ പറ്റിയ രാഷ്ട്രീയ ആരോപണമാണ് അമ്മയിലെ വിഷയമെന്ന് മുരളീധരൻ തിരിച്ചറിഞ്ഞിരുന്നു. എന്നാൽ മുരളീധരന്റെ പോസ്റ്റിന്റെ ഉദ്ദേശം തന്നെ മാറ്റിമറിച്ചു. അതും ബിജെപിക്കാർ തന്നെ.\nഅവൾക്കൊപ്പമെന്ന ടാഗ് ലൈനിലാണ് അമ്മയിലെ ദിലീപിനെതിരായ വിഷയം മുരളീധരൻ ഉയർത്തിയത്. മോഹൻലാലിനെതിരെ ആഞ്ഞടിച്ച ആദ്യ നേതാവുമായിരുന്നു മുരളീധരൻ. എന്നാൽ മുരളിയുടെ പോസ്റ്റിന് താഴ് ബിജെപിക്കാർ തന്നെ പൊങ്കാലയിട്ടു. ലസിതാ പാലയ്ക്കലിനെ തുണച്ചില്ലെന്ന് പറഞ്ഞായിരുന്നു ഇത്. ഈ പൊങ്കാലയ്ക്ക് പിന്നിൽ ബിജെപിയിലെ മുരളീധരവിരുദ്ധരായിരുന്നു. അങ്ങനെ വന്നപ്പോൾ അമ്മയ്‌ക്കെതിരെ മുരളി ഉയർത്തിയ വിഷയം പോലും അപ്രസക്തമായി. മറിച്ച് മുരളീധരന് പൊങ്കാലയെന്ന അർത്ഥത്തിലേക്ക് കാര്യങ്ങൾ മാറി. പികെ കൃഷ്ണദാസും പി എസ് ശ്രീധരൻ പിള്ളയും മുരളീധരനെ പരോക്ഷമായി കുറ്റപ്പെടുത്തി പോസ്റ്റുകളുമായെത്തി. ലസിതാ പാലയ്ക്കലിനെ പിന്തുണയ്ക്കുകയായിരുന്നു അവർ ചെയ്തത്. ഫലത്തിൽ ബിജെപിക്ക് ചർച്ചയാക്കാൻ പറ്റിയ രാഷ്ട്രീയ വിഷയം നഷ്ടമാക്കി. രണ്ട് സിപിഎം എംഎൽഎമാരും ഒരു ഇടത് എംപിയും അംഗമായ അമ്മാണ് പീഡനക്കേസിലെ പ്രതിയെ സംരക്ഷിക്കുന്നതെന്ന വാദമുയർത്തി നേട്ടമുണ്ടാക്കാനുള്ള സുവർണ്ണാവസരമായിരുന്നു ബിജെപി കൈവിട്ടത്.\nഎൻഡിഎയുടേത് അഴിമതി വിരുദ്ധ നിലപാട്; ആ നിലപാട് അംഗീകരിച്ച് മാണിക്ക് മുന്നണിയിലേക്ക് വരാം എന്നാണ് കുമ്മനം പറഞ്ഞതെന്ന് വി മുരളീധരൻ; കെ എം മാണി കൊള്ളക്കാരനാണെന്ന അഭിപ്രായമില്ലെന്ന് പറഞ്ഞ് പി എസ് ശ്രീധരൻ പിള്ളയും; യുഡിഎഫ് വിട്ട് സ്വതന്ത്രനായി നിൽക്കുന്ന മാണിയെ ചൊല്ലി ബിജെപിയിൽ കലഹം; നേതാക്കൾ തമ്മിൽ അതൃപ്തി പുകയുമ്പോൾ ചെങ്ങന്നൂർ ബാലികേറാ മലയാകുമെന്ന തിരിച്ചറിവിൽ നേതൃത്വം\nഅമ്മയിൽ മുരളീധരൻ നേട്ടമുണ്ടാക്കുന്നത് സഹിക്കാത്തവരാണ് പാരവച്ചതെന്നാണ് ഉയരുന്ന ആരോപണം. രണ്ട് ദിവസം മുമ്പ് ലസിതാ പാലയ്ക്കലിന്റെ വിഷയം സമൂഹമാധ്യമങ്ങളിൽ കെ സുരേന്ദ്രൻ ചർച്ചയാക്കിയിരുന്നു. ഇതിന് പിന്നാലെ യുവമോർച്ചാ നേതാവ് പ്രകാശ് ബാബു സമരത്തിനും പോയി. സുരേന്ദ്രൻ നേടിയ മൈലേജ് തിരിച്ചറിഞ്ഞായിരുന്നു എതിർപക്ഷത്തുള്ള പ്രകാശ് ബാബുവിന്റെ നീക്കം. എന്നാൽ കണ്ണൂരിൽ യുവമോർച്ചാ ഭാഹവാഹിയായിരുന്ന ലസിതാ പാലയ്ക്കലിനെ തൽസ്ഥാനത്ത് നിന്ന് മാറ്റിയത് പ്രകാശ് ബാബുവായിരുന്നു. സോഷ്യൽ മീഡിയയിലെ അതിരു വിട്ട ഇടപെടലെന്ന നിലയിലായിരുന്നു കണ്ണൂരിലെ നേതൃത്വം നടപടിയെടുത്തത്. എന്നാൽ സുരേന്ദ്രൻ വിഷയത്തിൽ ശബ്ദിച്ചതോടെ യുവമോർച്ച ലസിതാ പാലയ്ക്കലിന് അനുകൂലമായി. ഇതിനൊപ്പമാണ് മുരളീധരനെതിരെയുള്ള പൊങ്കാല. ബിജെപി സംസ്ഥാന കാര്യാലയത്തിൽ നിന്നുള്ള ചിലരാണ് ഈ പൊങ്കാലയ്ക്ക് പിന്നിലെന്നതും ശ്രദ്ധേയമാണ്. ഇത് തളർത്തുന്നത് ബിജെപി അണികളെയാണ്. കേരളത്തിൽ വേറിട്ട ശബ്ദമാകാൻ തമ്മിലടി മൂലം ബിജെപിക്കാർക്ക് കഴിയുന്നില്ലെന്നതാണ് വസ്തുത.\nബിജെപി. ദേശീയ അധ്യക്ഷൻ അമിത് ഷായുടെ കേരള സന്ദർശനത്തിനു ശേഷം പുതിയ സംസ്ഥാന അധ്യക്ഷനെ പ്രഖ്യാപിക്കുമെന്ന് കേരളത്തിന്റെ ചുമതലയുള്ള ദേശീയ ജനറൽ സെക്രട്ടറി പി. മുരളീധർ റാവു അറിയിച്ചിട്ടുണ്ട്. പാർട്ടിയെ പൊതു തെരഞ്ഞെടുപ്പിനു സജ്ജമാക്കാനും പ്രമുഖരെ ബിജെപിയിലേക്കു കൊണ്ടുവരാനുള്ള തന്ത്രങ്ങളൊരുക്കാനും കൂടിയാണ് ജൂെലെ മൂന്നിനു ഷാ വരുന്നത്. കുമ്മനം രാജശേഖരനെ മിസോറം ഗവർണറായി നിയമിച്ച് ഒരു മാസമായിട്ടും സംസ്ഥാന അധ്യക്ഷനെ നിശ്ചയിച്ചിട്ടില്ല. ഇതിന് പരിഹാരം കാണാൻ അമിത് ഷാ ശ്രമിക്കുമ്പോഴാണ് ഗ്രൂപ്പിലെ വലിയ തലവേദനയായി മാറിയത്. കേരളത്തിൽ കോൺഗ്രസിനോടും സിപിഎമ്മിനോടും ഒരേ രാഷ്്രടീയ തന്ത്രമല്ല ബിജെപി പയറ്റുക. പൊതു തെരഞ്ഞെടുപ്പിനായി ആവിഷ്‌കരിക്കുന്ന തന്ത്രങ്ങളിൽ അതു പ്രതിഫലിക്കും. എല്ലാ മതവിഭാഗക്കാർക്കും പ്രവർത്തിക്കാവുന്ന പാർട്ടിയാണു ബിജെപി. അതിനാൽ എല്ലാ വിഭാഗക്കാരെയും ആകർഷിക്കാനാണ് നീക്കം. ട\nഅതേസമയം, സംസ്ഥാന നേതാക്കളുടെ അഭിപ്രായങ്ങൾ കൂടി പരിഗണിച്ച് പുതിയ സംസ്ഥാന അധ്യക്ഷനെ കേന്ദ്ര നേതൃത്വം തീരുമാനിക്കുമെന്ന് ചെങ്ങന്നൂരിൽ ബിജെപിയുടെ സംസ്ഥാന കോർ കമ്മിറ്റി യോഗത്തിനു ശേഷം വി. മുരളീധരൻ എംപി. പറഞ്ഞു. ഈ ഒത്തൊരുമാ യോഗം നടക്കുമ്പോഴാണ് മുരളീധരന്റെ പേജിൽ പൊങ്കാലകളെത്തിയത്. മുരളീധരൻ രാഷ്ട്രീയ നേട്ടം ഉണ്ടാക്കാതിരിക്കാനുള്ള ബോധപൂർവ്വമായ ശ്രമമായിരുന്നു ഇത്. ബിജെപി. സംസ്ഥാന അധ്യക്ഷപദവിയിലേക്കു സമുദായ വടംവലിയും ശക്തമാണ്. പാർട്ടി സംസ്ഥാന ജനറൽ സെക്രട്ടറിയായ കെ. സുരേന്ദ്രനെ പ്രസിഡന്റാക്കണമെന്ന അഭിപ്രായമാണ് വി. മുരളീധരൻ അടക്കമുള്ളവർക്ക്. എന്നാൽ, ഈഴവ സമുദായത്തിൽപ്പെട്ട ഈ പ്രമുഖ പ്രവർത്തകരുടെ അഭിപ്രായത്തോട് നായർ പ്രാമുഖ്യമുള്ള വിഭാഗത്തിനു രൂക്ഷമായ എതിർപ്പാണ്. ദേശീയ സമിതി അംഗം പി.എസ്. ശ്രീധരൻപിള്ളയെ പ്രസിഡന്റ് സ്ഥാനത്തേക്ക് ഉയർത്തിക്കാട്ടിയിരിക്കുകയാണ് ഇവർ.\nകൂടാതെ, പാർട്ടിയുടെ ഇന്റലക്ച്വൽ സെൽ കൺവീനറും മുൻകാല പത്രപ്രവർത്തകനുമായ ബാലശങ്കറിന്റെ പേരും മുന്നോട്ടുവയ്ക്കുന്നു. കെ. സുരേന്ദ്രൻ പ്രസിഡന്റാകുന്നതിനെ ആർഎസ്എസ്. എതിർക്കുന്നതായി വാർത്തയുണ്ടായിരുന്നു. സുരേന്ദ്രനെ അധ്യക്ഷനാക്കിയാൽ അംഗീകരിക്കില്ലെന്നു കൊച്ചി എളമക്കരയിലെ ആർഎസ്എസ്. ആസ്ഥാനത്തെത്തിയ നളിൻകുമാർ കട്ടീൽ എംപിയെ അറിയിക്കുകയും ചെയ്തിരുന്നു. സംസ്ഥാന ഭാരവാഹികളും ജില്ലാ പ്രസിഡന്റുമാരടക്കമുള്ള നേതൃനിരയിൽ ഭൂരിപക്ഷവും സുരേന്ദ്രനെ പ്രസിഡന്റാക്കുന്നതിനോടു വിമുഖത അറിയിച്ചതായാണു റിപ്പോർട്ട്. പാർട്ടി ദേശീയനേതൃത്വത്തിന്റെ നിലപാടാണ് ഇനി അറിയാനുള്ളത്. ഇതിനിടെയാണ് സോഷ്യൽ മീഡിയിയൽ പോലും ബിജെപിക്കാർ പരസ്പരം ചെളിവാരിയെറിയുന്നത്.\nബിജെപിക്കാർ പൊങ്കാലയിട്ട വി മുരളീധരന്റെ പോസ്റ്റ് ഇങ്ങനെ\nമലയാളചലച്ചിത്രരംഗത്തെ അഭിനേതാക്കളുടെ സംഘടനയായ അമ്മയിൽ നിന്നും നടി ഭാവനയും മറ്റു മൂന്ന് അഭിനേത്രികളും രാജിവയ്ക്കാനെടുത്ത തീരുമാനം ഏറ്റവും ഉചിതമായ ഒന്നാണ്. മോഹൻലാൽ എന്ന മഹാനായ നടൻ അമ്മയുടെ അധ്യക്ഷസ്ഥാനം ഏറ്റെടുത്തശേഷം കൈകൊണ്ട ആദ്യ സുപ്രധാന തീരുമാനം ദിലീപിനെ തിരിച്ചെടുക്കാനായിരുന്നു എന്നത് ദൗർഭാഗ്യകരമാണ്. ശ്രീ മോഹൻലാലിന്റെ പ്രതിച്ഛായയ്ക്ക് തന്നെ കളങ്കം വരുത്തിയ തീരുമാനമായിരുന്നു അത്.\nശ്രീമതി ഭാവന എഴുതിയ രാജിക്കത്ത് കാര്യങ്ങൾ വിശദീകരിച്ചിട്ടുള്ളതുകൊണ്ട് അക്കാര്യത്തിൽ ഒരു അഭിപ്രായപ്രകടനത്തിന് മുതിരുന്നില്ല. മലയാളികളുടെ ജനാധിപത്യബോധത്തിനുള്ള വെല്ലുവിളിയാണ് അമ്മയിൽ നടക്കുന്നതായി റിപ്പോർട്ട് ചെയ്യപ്പെട്ടുകൊണ്ടിരിക്കുന്ന സംഭവങ്ങൾ. എല്ലാവരും തുല്യർ എന്ന ജനാധിപത്യ സങ്കല്പത്തിന് പകരം ചിലർ മറ്റുള്ളവരെക്കാൾ വലിയവർ എന്ന സ്ഥിതിയാണ് അമ്മയിൽ നിലനിൽക്കുന്നത് എന്നാണ് സംഭവവികാസങ്ങൾ സൂചിപ്പിക്കുന്നത്.\nഅമ്മയുടെ ജനാധിപത്യസ്വഭാവം നിലനിർത്താൻ അധ്യക്ഷനെന്ന നിലയിൽ ശ്രീ മോഹൻലാൽ മുൻകൈ എടുക്കണമെന്നാണ് അദ്ദേഹത്തെ സ്‌നേഹിക്കുന്ന ലക്ഷക്കണക്കിന് മലയാളികളിൽ ഒരാൾ എന്ന നിലയിൽ എനിക്ക് അഭ്യർത്ഥിക്കാനുള്ളത്.


കോഴിക്കോട് ബൈക്കിൽ കടത്തുകയായിരുന്ന ഏഴ് കിലോ കഞ്ചാവ് പിടികൂടി; രണ്ട് പേർ അറസ്റ്റിൽ | Metro Journal Online\nകോഴിക്കോട് ബൈക്കിൽ കടത്തുകയായിരുന്ന ഏഴ് കിലോ കഞ്ചാവ് പിടികൂടി; രണ്ട് പേർ അറസ്റ്റിൽ\nബൈക്കിൽ കടത്തുകയായിരുന്ന 7.1 കിലോ കഞ്ചാവുമായി രണ്ട് യുവാക്കളെ വടകര എക്‌സൈസ് സംഘം അറസ്റ്റ് ചെയ്തു. വടകര ആയഞ്ചേരി സ്വദേശി കിഴക്കയിൽ വീട്ടിൽ മുരളിയുടെ മകൻ ശ്രീജിത്ത് (25), അങ്ങോടി താഴെ കുനിയിൽ ശങ്കരക്കുറുപ്പ് മകൻ രഞ്ജിത്ത് (38) എന്നിവരെയാണ് വടകര എക്‌സൈസ് റെയ്ഞ്ച് ഇൻസ്‌പെക്ടർ കെ.കെ. ഷിജിൽ കുമാറും സംഘവും അറസ്റ്റ് ചെയ്തത്.\nഉച്ചക്ക് മൂന്ന് മണിയോടെ രഹസ്യ വിവരത്തിന്റെ അടിസ്ഥാനത്തിൻ നടത്തിയ വാഹനപരിശോധനയിലാണ് കഞ്ചാവ് ശേഖരം പിടിയിലായത്. പ്രതികൾ സഞ്ചരിച്ചിരുന്ന രഞജിത്തിന്റെ ഉടമസ്ഥതയിലുള്ള കെ എൽ 18 എൻ 8593 നമ്ബർ ബുള്ളറ്റും എക്‌സൈസ് അധികൃതർ കസ്റ്റഡിയിലെടുത്തു.\n← ഡൽഹി കലാപം: 15 പേർക്കെതിരെ യുഎപിഎ, ആയുധ നിയമം എന്നിവ ചുമത്തി കുറ്റപത്രം\nവളപട്ടണത്ത് യുവാവ് പുഴയിലേക്ക് ചാടി; രക്ഷിക്കാൻ ചാടിയ മാധ്യമപ്രവർത്തകനെ കാണാതായി →


അതിഥി തൊഴിലാളികളുടെ കാര്യത്തിൽ ജാഗ്രത പുലർത്തേണ്ടതുമുണ്ട്, അതിഥികളോട് ശത്രുതയില്ല എന്നാൽ നമ്മുടെ ആത്മരക്ഷ പ്രധാനമാണല്ലോ - Boolokam\nHome Boolokam അതിഥി തൊഴിലാളികളുടെ കാര്യത്തിൽ ജാഗ്രത പുലർത്തേണ്ടതുമുണ്ട്, അതിഥികളോട് ശത്രുതയില്ല എന്നാൽ നമ്മുടെ ആത്മരക്ഷ പ്രധാനമാണല്ലോ\nഅതിഥി തൊഴിലാളികളുടെ കാര്യത്തിൽ ജാഗ്രത പുലർത്തേണ്ടതുമുണ്ട്, അതിഥികളോട് ശത്രുതയില്ല എന്നാൽ നമ്മുടെ ആത്മരക്ഷ പ്രധാനമാണല്ലോ\nലോകം കോവിഡ് 19 ഭീതിയിലൂടെ കടന്നു പോകുന്നു. അതിനെ നേരിടാൻ നമ്മളും ലോക്ക് ഡൗൺ അനുസരിച്ച് വീട്ടിലിരിക്കുന്നു. പക്ഷെ പെരുമ്പാവൂർ മുനിസിപ്പാലിറ്റിയും സമീപ പഞ്ചായത്തുകളും മറ്റൊരു വിപത്തിന്റെ വക്കിലെത്തി നിൽക്കുന്നു. ഈ പ്രദേശങ്ങളിലായി ഏകദേശം നാൽപതിനായിരത്തോളം അന്യസംസ്ഥാനക്കാരെന്നോ അതിഥികളെന്നോ എല്ലാം നമ്മൾ വിശേഷിപ്പിക്കപ്പെടുന്ന തൊഴിലാളികൾ നാട്ടിൽ പോകാതെ തങ്ങിയിട്ടുണ്ട്. ഇവരിൽ ഏതാണ്ട് 50% പേർ കഞ്ചാവും മറ്റ് ലഹരി വസ്തുക്കൾ സ്ഥിരമായി ഉപയോഗിക്കുന്നവരും ഏതാണ്ട് 80% പേർ ഹാൻസ് പോലുള്ള പദാർത്ഥങ്ങൾ ഉപയോഗിക്കുന്നവരുമാണ്. ഒരാഴ്ചക്കുമേൽ ഉപയോഗത്തിനുള്ളവയൊന്നും അവരുടെ പക്കൽ കാണാനിടയില്ല. മാത്രമല്ല കേവലം ഉയർന്ന കൂലി മാത്രം പ്രതീക്ഷിച്ച് കുടുമ്പവും മറ്റു സാമൂഹ്യ ബന്ധങ്ങൾ എല്ലാം ഉപേക്ഷിച്ച് ഇവിടെ വന്ന് താമസിക്കുന്ന അവർ ഒരു അസ്വസ്ഥമായ മാനസിക അവസ്ഥയിൽ കഴിഞ്ഞു വരികയുമാണ്. ഈ മാറിയ സാഹചര്യത്തിൽ വേലയും കൂലിയും നഷ്ടപ്പെട്ടതും നാട്ടിൽ പോകാൻ ആവില്ലെന്നതും അവരുടെ അസ്വസ്ഥതയും ആശങ്കയും വല്ലാതെ വളർത്തിയിട്ടുമുണ്ട്. ഒരു തരം വല്ലാത്ത Frustration അവർക്കുണ്ടാകാം. അതോടൊപ്പമാണ്, തങ്ങൾ ഉപയോഗിച്ചിരുന്നതും, തങ്ങളുടെ ജീവിതത്തിന്റ് ഭാഗം തന്നെയായ ലഹരിയുടെ അലഭ്യതയും.\nലഹരി കിട്ടാതാവുന്ന അവസ്ഥയിൽ അവരിൽ ഗൗരവതരമായ മാനസിക പ്രശ്നങ്ങൾ ഉണ്ടാക്കും. രണ്ടോ മൂന്നോ ദിവസങ്ങൾക്കുള്ളിൽ അവരിൽ പലരും തികഞ്ഞ മനോരോഗികളായി മാറിയേക്കാം. ചികിൽസകൊണ്ട് അവരെ നേരെയാക്കിയെടുക്കാൻ ഇന്നത്തെ പരിതസ്ഥിതിയിൽ നമുക്ക കഴിയില്ല. അവർക്കാവശ്യമായ ലഹരി നൽകുക എന്നതും പ്രായോഗികമല്ല. നമ്മുടെ സാമൂഹ്യ ജീവിതരീതിയെ അപേക്ഷിച്ച്, കുറച്ചൊന്ന് വന്യമായ സാമൂഹ്യവും മാനസികവുമായ സ്വഭാവവിശേഷം അവർക്കുണ്ടെന്നത് അവരുമായി അടുത്ത് ഇടപഴകിയിട്ടുള്ളവർക്കറിയാം. പെരുമ്പാവൂരിലെ മുന്നനുഭവങ്ങൾ നമുക്ക് പാഠമാകേണ്ടതുണ്ട്. കോട്ടയം പായിപ്പാട്ട് ഇന്നലെയും പെരുമ്പാവൂർ പാലക്കാട്ടു താഴത്ത് ഇന്നും ഉണ്ടായ സംഘടിതമായ പ്രതിഷേധങ്ങൾ കേവലം ഭക്ഷണം കിട്ടാത്തതിലുള്ള സ്വാഭാവിക പ്രതിഷേധമായി കാണാനാവില്ല. അധികാരികൾ കുറച്ചുകൂടി അവധാനതയോടെ ഈ വിഷയത്തെ അഭിമുഖീകരിക്കേണ്ടതുണ്ട്. കർക്കശമായ നിലപാടുകളും നടപടികളും സ്വീകരിക്കേണ്ടി വന്നേക്കാം. മറ്റു വഴികളില്ല. ലോക്കൽ പോലീസിനു മറ്റു ക്രമസമാധാന പാലനത്തോടൊപ്പം ഇത് കൂടി കൈകാര്യം ചെയ്യുവാനാകുമോ എന്നത് സംശയമാണ്.\nഇമേജുകൾക്കും വിമർശനങ്ങൾക്കുമപ്പുറമാണ്, സുരക്ഷയും ക്രമസമാധാനവും.ഈ പ്രദേശങ്ങളിലുള്ള സാധാരണ ജനങ്ങളും ഒന്ന് സൂക്ഷിക്കുന്നതും ജാഗ്രത പുലർത്തേണ്ടതുമുണ്ട്. അതിഥികളോട് ശത്രുതയില്ല എന്നാൽ ആത്മരക്ഷ പ്രധാനമാണല്ലോ.\nPrevious articleകൊറോണക്കാലം വംശവിദ്വേഷത്തിൻ്റെ കാലമാകരുത്\nNext articleഹണിപോട്ട് ഉറുമ്പുകൾ


ചൊവ്വ,3ജൂലൈ 2018 (18:13 IST)\nഇടുക്കിയിലെ വട്ടവടയിൽ 2.50 ലക്ഷം രൂപയുടെ കള്ളനോട്ടുകൾ പിടിച്ച സംഭവത്തിൽ സീരിയൽ നടിയും അമ്മയും പിടിയിലായി. സീരിയൽ നടിയായ സൂര്യ ശശികുമാർ സഹോദരി ശ്രുതി, ഇവരുടെ അമ്മയായ രമാദേവി എന്നിവരാണ് പൊലീസ് പിടിയിലായത്. 500ന്റെയും 2000ത്തിന്റെയും നോട്ടുകളാണ് പൊലീസ് പിടികൂടിയത്\nഅറസ്റ്റിലായ നടിയെ ചോദ്യം ചെയ്തതിന്റെ അടിസ്ഥാനത്തിൽ കൊല്ലത്താണ് കള്ളനോട്ടുകൾ അടിക്കുന്നത് എന്ന് മനസ്സിലാക്കിയ അന്വേഷണ സംഘം കൊല്ലത്ത് രമാദേവിയുടെ വീട്ടിൽ നിന്നും 57 ലക്ഷം രൂപയുടെ കള്ളനോട്ടുകളും, നോട്ടടിക്കുന്ന മെഷിനും കണ്ടെടുത്തു. ഇവിടെ നിന്നുമാണ് അമ്മ രമാദേവിയെ പൊലീസ് അറസ്റ്റ് ചെയ്തത്.\nനോട്ടുകൾ അച്ചടിക്കാനായി ഉപയോഗിച്ചിരുന്ന കംബ്യൂട്ടറും പ്രിന്ററും പൊലീസ് കസ്റ്റഡിയിലെടുത്തിട്ടുണ്ട്. ഇവിടം കേന്ദ്രീകരിച്ച ആറുമാസമായി കള്ളനോട്ടടി നടക്കുന്നുണ്ടെന്ന് പൊലീസിന്റെ അന്വേഷണത്തിൽ വ്യക്തമായി. സംഭവവുമായി ബന്ധപ്പെട്ട് മറ്റു ചിലരും കസ്റ്റഡിയിലുണ്ടെന്നും ഇവരെ വിശദമായി ചോദ്യം ചെയ്ത ശേഷം അറസ്റ്റ് രേഖപ്പെടുത്തും എന്നും പൊലീസ് അറിയിച്ചു.


ഇന്ത്യക്ക് എട്ടു വിക്കറ്റ് വിജയം,. പരമ്പര | arabianewspaper.com Arabia Newspaper Malayalam\nഇന്ത്യക്ക് എട്ടു വിക്കറ്റ് വിജയം,. പരമ്പര\nശ്രീലങ്കയ്‌ക്കെതിരായ മൂനാം ഏകദിനത്തില് ഇന്ത്യക്ക് എട്ടു വിക്കറ്റ് വിജയം. ശിഖര് ധവാന്റെ സെഞ്ച്വുറിയാണ് ഇന്ത്യയെ വിജയത്തിലെത്തിച്ചത്. ധവാന്റെ കരിയറിലെ പന്ത്രണ്ടാം സെഞ്ച്വുറിയാണിത്. 85 പന്തില് നിന്നാണ് ധവാന് സെഞ്ച്വുറി നേടിയത്. തുടര്‍ച്ചയായ രണ്ടാം അര്‍ദ്ധ സെഞ്ച്വുറി നേടി ശ്രേയസ് അയ്യരും മികവു കാട്ടി.\nഇതോടെ പരമ്പര 2-1 ന് ഇന്ത്യ സ്വന്തമാക്കി. നായകന് വിരാട് കോഹ് ലിയുടെ അഭാവത്തില് രോഹിത് ശര്‍മയാണ് ടീമിനെ നയിച്ചത്.\nധര്‍മ ശാലയില് നടന്ന ആദ്യ മത്സരത്തില് ലങ്കയ്ക്കായിരുന്നു വിജയം. പിന്നീട് മൊഹാലിയില് നടന്ന രണ്ടാം മത്സരത്തില് ഇന്ത്യ ഉജ്വല വിജയം നേടിയിരുന്നു,.\nഇന്ന് വിശാഖപട്ടണത്ത് നടന്ന മൂന്നാം മത്സരത്തില് ആദ്യം ബാറ്റു ചെയ്ത ലങ്ക ഉയര്‍ത്തിയ 216 റണ്‍സ് വിജയ ലക്ഷ്യം രണ്ട് വിക്കറ്റ് നഷ്ടത്തില് ഇന്ത്യ മറികടന്നു.\nനേരത്തെ,. രണ്ടാം മത്സരത്തില് ഇരട്ട സെഞ്ച്വുറി നേടിയ രോഹിത് ശര്‍മ ഏഴു റണ്‍സെടുത്ത് പുറത്തായി. ഏകദിനത്തില് നാലായിരം റണ്‍സ് തികയ്ക്കുന്ന അഞ്ചാമത്തെ താരമായും ശിഖര് ധവാന് മാറി. സച്ചിന്,. സൗരവ് ഗാംഗുലി, വീരേന്ദ്ര സെവാഗ്, രോഹിത് ശര്‍മ, കെ ശ്രീകാന്ത് എന്നിവരാണ് ഇതിനു മുമ്പ് നാലായിരം റണ്‍സ് തികച്ചവര്.


സ്വര്‍ണ്ണവില കുതിക്കുന്നു: പവന് 32,000 ലേക്ക് കടക്കുന്നു | www.vyganews.com\nസ്വര്‍ണ്ണവില കുതിക്കുന്നു: പവന് 32,000 ലേക്ക് കടക്കുന്നു\nകൊച്ചി: രാജ്യത്ത് സ്വര്‍ണ്ണവില കുതിക്കുന്നു. പവന് 31,800 രൂപയും ഗ്രാമിന് 3975 രൂപയുമാണ് ഇന്നത്തെ സ്വര്‍ണ്ണവില. 2020 ജനുവരി ആറിന് 30,000 ക...\nകൊച്ചി: രാജ്യത്ത് സ്വര്‍ണ്ണവില കുതിക്കുന്നു. പവന് 31,800 രൂപയും ഗ്രാമിന് 3975 രൂപയുമാണ് ഇന്നത്തെ സ്വര്‍ണ്ണവില. 2020 ജനുവരി ആറിന് 30,000 കടന്ന സ്വര്‍ണ്ണ വില പിന്നീടിങ്ങോട്ട് വര്‍ദ്ധിച്ചുകൊണ്ടിരിക്കുകയായിരുന്നു. 20 ദിവസംകൊണ്ട് 1,880 രൂപയാണ് വര്‍ദ്ധിച്ചത്. ഇനിയും വില വര്‍ദ്ധിക്കാന് സാധ്യതയുള്ളതായാണ് റിപ്പോര്‍ട്ട്.\nചൈനയിലുണ്ടായ കൊറോണ വൈറസ് ബാധയാണ് സ്വര്‍ണ്ണവിലയെ സ്വാധീനിച്ചതെന്നാണ് വിലയിരുത്തല്. രാജ്യം മാന്ദ്യത്തിലേക്ക് കടക്കുമ്പോള് സുരക്ഷിത നിക്ഷേപമെന്ന നിലയില് സ്വര്‍ണ്ണം വാങ്ങിക്കൂട്ടുന്നതാവാം വിലവര്‍ദ്ധനയ്ക്ക് കാരണമെന്നാണ് വിലയിരുത്തല്.\nkeywords: Gold price, Increases, China, Corona virus\nwww.vyganews.com: സ്വര്‍ണ്ണവില കുതിക്കുന്നു: പവന് 32,000 ലേക്ക് കടക്കുന്നു


അജിത്ത് അണ്ണാ ഡി.എം.കെയെ നയിക്കണം, താര 'എഫക്ടില്' ഭരണപക്ഷത്തും ജാഗ്രത ! - Express Kerala\nഅജിത്ത് അണ്ണാ ഡി.എം.കെയെ നയിക്കണം, താര ‘എഫക്ടില്’ ഭരണപക്ഷത്തും ജാഗ്രത !\nചെന്നൈ: രജനിയും കമലും രാഷ്ട്രീയത്തിലിറങ്ങുന്ന സാഹചര്യത്തില് താര പിന്തുണ തേടാന് ഭരണപക്ഷമായ അണ്ണാ ഡി.എം.കെയും കരുക്കള് നീക്കുന്നു. ഏത് വിധേയനേയും ജയലളിതയുമായി വ്യക്തിപരമായി അടുപ്പമുണ്ടായിരുന്ന ‘തല’ അജിത്തിനെ സ്വന്തം പാളയത്തിലെത്തിക്കാനാണ് നീക്കം.\nജയലളിതയുടെ മരണ സമയത്ത് വിദേശത്തായിരുന്ന അജിത്ത് ഷൂട്ടിങ്ങ് നിര്‍ത്തിവച്ചാണ് ചെന്നൈയില് കുതിച്ചെത്തി അന്ത്യോപചാരമര്‍പ്പിച്ചിരുന്നത്.\nത്രിശങ്കുവിലായ അണ്ണാ ഡി.എം.കെയുടെ നേതൃസ്ഥാനത്ത് അജിത്ത് എത്തി മുഖ്യമന്ത്രി സ്ഥാനം ഏറ്റെടുക്കുമെന്ന അഭ്യൂഹവും അന്ന് ശക്തമായിരുന്നു. എന്നാല് രാഷ്ട്രീയ താല്‍പ്പര്യം തുറന്നു പറയാത്ത അജിത്ത് ഇതുവരെ ആര്‍ക്കും പിടികൊടുത്തിട്ടില്ല.\nഇതിനിടെ അണ്ണാ ഡി.എം.കെ മുന്നായി വിഭജിക്കപ്പെടുന്ന സാഹചര്യത്തിനും ജയലളിതയുടെ തോഴി ശശികലയുടെ ജയില്‍വാസത്തിനുമെല്ലാം തമിഴകം സാക്ഷ്യം വഹിക്കുകയുണ്ടായി. പിന്നീട് പനീര്‍ശെല്‍വവും എടപ്പാടി പളനിസാമിയും ഒന്നായെങ്കിലും ശശികല വിഭാഗം ഇപ്പോഴും ദിനകരനൊപ്പം ശക്തമായി തുടരുകയാണ്.\nജയലളിതയുടെ ആര്.കെ.നഗറിലെ ഉപതിരഞ്ഞെടുപ്പില് അട്ടിമറി വിജയം നേടിയതോടെ ദിനകരന് വിഭാഗം തികഞ്ഞ ആത്മവിശ്വാസത്തിലായിരുന്നു.\nഅണ്ണാ ഡി.എം.കെ ഭിന്നിച്ചതും സര്‍ക്കാര് വിരുദ്ധ വികാരവും പൊതു തിരഞ്ഞെടുപ്പില് ഗുണം ചെയ്യുമെന്ന നിലപാടില് പ്രതിപക്ഷമായ ഡി.എം.കെയും അടുത്ത സര്‍ക്കാര് തങ്ങളുടേതാണെന്ന് അവകാശപ്പെടുകയുണ്ടായി.\nഎന്നാല് ഇവരുടെ ഈ കണക്ക് കൂട്ടലുകളെല്ലാം തെറ്റിച്ച് കൊണ്ടാണ് സൂപ്പര് സ്റ്റാര് രജനികാന്തും കമല് ഹാസനും രാഷ്ട്രീയ പ്രവേശനം പ്രഖ്യാപിച്ചത്.\nസിനിമയും രാഷ്ട്രീയവും ഇഴകലര്‍ന്ന തമിഴകത്ത് ജയലളിതയുടെ പിന്‍ഗാമിയായി തമിഴക സിനിമയില് നിന്ന് വീണ്ടും ഒരു താരം വരുന്നതിനെ രാഷ്ട്രീയ പാര്‍ട്ടി നേതൃത്വങ്ങള് പൊതുവെ ഇഷ്ടപ്പെടുന്നില്ല.\nജനങ്ങള്‍ക്ക് മീതെ താരങ്ങള് ചെലുത്താന് ഇടയുള്ള സ്വാധീനം ഭിന്നിപ്പിക്കാനാണ് ഭരണപക്ഷവും പ്രതിപക്ഷവും ഇപ്പോള് തന്ത്രപരമായി ശ്രമിക്കുന്നത്.\nരജനിക്കും കമലിനും പുറമെ യുവ സൂപ്പര് താരം ദളപതി വിജയ്‌യും രാഷ്ട്രീയത്തിലിറങ്ങിയേക്കുമെന്ന റിപ്പോര്‍ട്ടുകള് കൂടി പുറത്തു വന്നതോടെ അജിത്തിനെ കൂടെ കൂട്ടാനാണ് ഭരണപക്ഷം ഇപ്പോള് ശ്രമം തുടങ്ങിയിരിക്കുന്നത്.\nഒരു വിഭാഗം അണ്ണാ ഡി.എം.കെ നേതാക്കള് പാര്‍ട്ടിക്കകത്ത് അജിത്തിനായി വാദിച്ചുകൊണ്ടിരിക്കുകയാണ്. അജിത്ത് കൂടി ഇല്ലങ്കില് തിരഞ്ഞെടുപ്പില് പാര്‍ട്ടിയുടെ പൊടിപോലും കാണില്ലന്ന നിലപാടിലാണ് ഈ വിഭാഗം.\n“ദളപതി വിജയ്ക്ക് ” ഉള്ളതുപോലെ വന് ആരാധകപട ‘തല’ക്കും ഉള്ളതിനാല് അണ്ണാ ഡി.എം.കെയിലെ ഒരു വിഭാഗത്തിന്റെ സമ്മര്‍ദ്ദത്തിന് അജിത്ത് വഴങ്ങിയാല് ‘വിധി’ പ്രവചനാതീതമാകുമെന്നാണ് രാഷ്ട്രീയ നിരീക്ഷകരും ചൂണ്ടിക്കാട്ടുന്നത്. താര പോരാട്ടമായിരിക്കും പിന്നെ നടക്കുകയെന്നാണ് വിലയിരുത്തല്.\nറിപ്പോര്‍ട്ട്: അരുണ് കുമാര്\nTags AIADMK ajith kamal hassan tamilnad Thala Ajith കമലഹാസന് തമിഴ് രാഷ്ട്രീയത്തിലേക്ക് ചെന്നൈ തല അജിത്ത് രജനികാന്ത് ശശികല\nഅജിത് കുമാറിന്റെ വിശ്വാസത്തില് ജോയിന് ചെയ്ത് രവി അവാന..>>\nചെന്നൈയില് ക്രെയിനിന്റെ തകരാര് പരിഹരിക്കുന്നതിനിടെ അപകടം; മലയാളി മരിച്ചു..>>\nകോയമ്പത്തൂര് സ്‌ഫോടനക്കേസ് പ്രതി 20 വര്‍ഷങ്ങള്‍ക്ക് ശേഷം പിടിയില്..>>